1960年夏季奧林匹克運動會

1960年夏季奧林匹克運動會係第17屆現代奧林匹克運動會，1960年8月25號到9月11號喺意大利羅馬搞。

呢屆奧運會，一共有84個國家同地區參加，其中聖馬連奴、摩洛哥、蘇丹共和國、突尼西亞同埋蘇里南都係第一次派代表團參加奧運會，但係蘇里南田徑選手Wim Esajas錯過咗男子800米跑嘅預賽，因此參賽國家同地區數目其實係83個。

牙買加同埋千里達兩個國家嘅運動員就組成咗西印度群島聯邦代表團，羅德西亞代表團就由贊比亞、馬拉維、津巴布韋選手組成。

賽事焦點
中華民國田徑運動員楊傳廣喺男子田徑比賽嘅十項全能輸畀美國代表拉菲爾莊遜，攞到銀牌，成為現代奧運史上頭一位獲得奧運會獎牌嘅唐人。

夏季奧林匹克運動會
夏季奧林匹克運動會
類:羅馬